Συντεταγμένες: 47°49′6″N 5°21′0″E﻿ / ﻿47.81833°N 5.35000°E﻿ / 47.81833; 5.35000

Ο **Μάρνης** (γαλλικά: *Marne*) είναι ποταμός στη Β.Α. Γαλλία και αποτελεί δεξιό παραπόταμο του Σηκουάνα.

Γενική περιγραφή
----------------

Ο Μάρνης πηγάζει από το οροπέδιο Λάνγκρ, 5 χιλιόμετρα νότια της ομώνυμης πόλης. Ακολουθώντας αρχικά βόρεια διεύθυνση διέρχεται την Σωμόν μέχρι του Σαιν-Ντιζιέ, απ' όπου στη συνέχεια στρέφεται δυτικά δεχόμενος τα ύδατα του ποταμού Μπλαιζ. Ακολούθως διέρχεται το Βιτρύ-λε-Φρανσουά όπου και δέχεται από δεξιά τα ύδατα του ποταμού Σωλ. Στη συνέχεια ρέοντας παρά το Σατώ-Τιερρύ και το Μω, ακολουθώντας κατεύθυνση νοτιοδυτική εισέρχεται στο λεκανοπέδιο του Παρισιού. Σχηματίζοντας στη συνέχεια διάφορους μαιάνδρους εκβάλλει τελικά στον Σηκουάνα παρά το Σαραντόν, έχοντας καλύψει συνολική απόσταση ρου 514 χιλ. διερχόμενος από πέντε νομούς.

Πλοϊμότητα - διώρυγες
---------------------

Ο Μάρνης από τις εκβολές του και σε βάθος 370 χλμ. δηλαδή κατά τα 2/3 του συνολικού μήκους του είναι πλωτός. Ειδικότερα από τις εκβολές του, (Παρίσι), και μέχρι Ντιζύ, αποτελεί ο ίδιος διώρυγα. Τέλος μ΄ ένα ανεπτυγμένο σύστημα διωρύγων ο Μάρνης συνδέεται με τους ποταμούς Ρήνο, Αιν και Σον.

Ιστορία
-------

Από στρατηγικής άποψης ο ποταμός Μάρνης εκ της φυσικής μορφολογίας του, της γεωγραφικής του θέσης και της κατεύθυνσης που ακολουθεί από Α. προς Δ. αποτελεί ένα σπουδαίο φυσικό οχύρωμα, προστατευτικό έναντι οποιασδήποτε από Βορρά προσβολής και εισόδου του λεγόμενου διαδρόμου μεταξύ των οχυρών θέσεων Παρισιού - Βερντέν. Συνέπεια αυτού ήταν ο Μάρνης να συνδεθεί με πολλές ιστορικές στιγμές πολεμικών αναμετρήσεων και οι εκατέρωθεν αυτού πεδιάδες να αποτελέσουν θέατρα μαχών, όπως στους ναπολεόντειους πολέμους και ειδικότερα στον Α΄ Παγκόσμιο Πόλεμο με τις δύο ιδιαίτερα φονικές ομώνυμες μάχες, την μάχη του Μάρνη του 1914 καλούμενη και Πρώτη Μάχη του Μάρνη και η μάχη του Μάρνη του 1918, καλούμενη και Δεύτερη Μάχη του Μάρνη.

Σημείωση
--------

Το όνομα του ποταμού Μάρνη φέρει μεγάλο πετρελαιοφόρο πλοίο του γαλλικού πολεμικού ναυτικού, το Μαρν Α-630.

Στο κέντρο της Αθήνας, κεντρική οδός φέρει το όνομα του ποταμού ("οδός Μάρνη").

Παραπομπές
----------

1. ↑  (Γαλλικά) *Géoportail*.
2. ↑ . «britannica.com/place/Marne-River».
3. ↑ . «en.wikisource.org/wiki/1911\_Encyclopedia\_Britannica/Marne\_(river)».
4. ↑ . «sandre.eaufrance.fr/geo/CoursEau/La Marne». Αρχειοθετήθηκε από το πρωτότυπο στις 24 Απριλίου 2020. Ανακτήθηκε στις 22 Ιουλίου 2021.
5. ↑ . «french-waterways.com/waterways/central/river-marne/».
6. ↑ . «stratistoria.wordpress.com/Μάχη του Μάρνη (5 – 11 Σεπ 1914)».
7. ↑ . «history.com/this-day-in-history/second-battle-of-the-marne-begins-with-final-german-offensive».

Πηγές
-----

* "Μεγάλη Ελληνική Εγκυκλοπαίδεια" τομ. ΙΣΤ΄, σελ.712.

Εξωτερικοί σύνδεσμοι
--------------------

* Πλοηγός ποταμού Μάρνη[*νεκρός σύνδεσμος*] Περιοχές, λιμένες και σημεία προσέγγισης πλοίων.

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Γαλλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 11144647634468179721
* LCCN: sh85081393
* GND: 4037675-8
* SUDOC: 02755743X
* BNF: cb11957243d (data)
* NKC: ge351172

 |

 |